Dag Malnes

Dag Anton Malnes (født 19. mars 1930 i Burfjord i Troms, død 17. august 2021 i Bærum) var en norsk sivilingeniør og oppfinner av beregningsprogrammet OLGA.

Malnes vokste opp i Burfjord i Troms og rømte med familien til Eidsvoll under 2.verdenskrig. Han tok examen.artium ved Eidsvoll landsgymnas og studerte senere ved NTH i Trondheim hvor han tok doktorgraden i 1967. Arbeidet fra doktorgraden videreførte han på Institutt for atomenergi (senere IFE) på Kjeller der han var forsker og senere forskningssjef 1967-1995.

Det var som forskningssjef på IFE at han utviklet beregningsprogrammet OLGA for transport av olje og gass i samme rørledning. OLGA ble en global suksess som brukes av de fleste større oljeselskaper. Flerfaseteknologien ble funnet opp sammen med hans kollega Kjell Bendiksen.  Første versjon av OLGA ble finansiert av Statoil og var klar i 1980.

Flerfaseteknologien ble valgt som vinner av fagjuryen i Aftenpostens kåring av beste norske oppfinnelse siden 1980. Malnes var også hedret og innlemmet i Technology Hall of Fame i Houston, Texas.

Referanser 

Norske sivilingeniører
Norske oppfinnere
Personer fra Kvænangen kommune